ประกาศกรมการขนส่งทางบกประกาศกรมการขนส่งทางบกเรื่องมอบอำนาจเปรียบเทียบความผิดตามพระราชบัญญัติการขนส่งทางบก พ.ศ. ๒๕๒๒และพระราชบัญญัติรถยนต์พ.ศ. ๒๕๒๒ ที่มีโทษปรับสถานเดียว[๑] ตามที่ได้มีประกาศกรมการขนส่งทางบก เรื่องมอบอำนาจเปรียบเทียบความผิดตามพระราชบัญญัติการขนส่งทางบก พ.ศ. ๒๕๒๒และพระราชบัญญัติรถยนต์ พ.ศ. ๒๕๒๒ ที่มีโทษปรับสถานเดียว ลงวันที่ ๒๑ ตุลาคม พ.ศ.๒๕๕๒ ไว้แล้ว นั้นโดยที่เป็นการสมควรมอบหมายอำนาจในการเปรียบเทียบความผิดตามกฎหมายว่าด้วยการขนส่งทางบกและกฎหมายว่าด้วยรถยนต์ให้ครอบคลุมมากยิ่งขึ้นอาศัยอำนาจตามความในมาตรา ๑๖๓ วรรคหนึ่ง แห่งพระราชบัญญัติการขนส่งทางบก พ.ศ. ๒๕๒๒และมาตรา ๖๗ ทวิ แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๗) พ.ศ. ๒๕๓๐อธิบดีกรมการขนส่งทางบกมอบอำนาจเปรียบเทียบบรรดาความผิดตามพระราชบัญญัติการขนส่งทางบกพ.ศ. ๒๕๒๒ และพระราชบัญญัติรถยนต์ พ.ศ. ๒๕๒๒ ที่มีโทษปรับสถานเดียวไว้ ดังนี้ข้อ ๑ ให้ยกเลิกประกาศกรมการขนส่งทางบกเรื่อง มอบอำนาจเปรียบเทียบความผิดตามพระราชบัญญัติการขนส่งทางบก พ.ศ. ๒๕๒๒และพระราชบัญญัติรถยนต์ พ.ศ. ๒๕๒๒ ที่มีโทษปรับสถานเดียว ลงวันที่ ๒๑ ตุลาคม พ.ศ.๒๕๕๒ข้อ ๒ บรรดาความผิดตามพระราชบัญญัติการขนส่งทางบกพ.ศ. ๒๕๒๒ และพระราชบัญญัติรถยนต์ พ.ศ. ๒๕๒๒ซึ่งมีโทษปรับสถานเดียวที่เกิดขึ้นในเขตกรุงเทพมหานครและในเขตจังหวัดอื่นให้ข้าราชการผู้ดำรงตำแหน่งต่อไปนี้มีอำนาจเปรียบเทียบความผิด(๑) ผู้อำนวยการสำนักการขนส่งผู้โดยสารและผู้อำนวยการสำนักการขนส่งสินค้า(๒) ผู้อำนวยการสำนักงานขนส่งกรุงเทพมหานครพื้นที่ ๑, ๒, ๓, และ ๔และผู้ดำรงตำแหน่งนักวิชาการขนส่ง เจ้าพนักงานขนส่งตั้งแต่ระดับชำนาญงานขึ้นไปหรือนายช่างตรวจสภาพรถตั้งแต่ระดับชำนาญงานขึ้นไป ในสำนักงานขนส่งกรุงเทพมหานครพื้นที่นั้นๆ(๓) ผู้อำนวยการสำนักงานขนส่งกรุงเทพมหานครพื้นที่ ๕หัวหน้าส่วนทะเบียนรถยนต์ หัวหน้าส่วนทะเบียนรถขนส่ง หัวหน้าส่วนตรวจสภาพรถผู้ดำรงตำแหน่งนักวิชาการขนส่ง เจ้าพนักงานขนส่งตั้งแต่ระดับชำนาญงานขึ้นไปและนายช่างตรวจสภาพรถตั้งแต่ระดับชำนาญงานขึ้นไปในสำนักงานขนส่งกรุงเทพมหานครพื้นที่ ๕(๔) ผู้อำนวยการกองตรวจการขนส่งทางบก ผู้ดำรงตำแหน่งนักวิชาการขนส่งและเจ้าพนักงานขนส่งตั้งแต่ระดับชำนาญงานขึ้นไป ในกองตรวจการขนส่งทางบก(๕) ขนส่งจังหวัด ผู้ดำรงตำแหน่งนักวิชาการขนส่งเจ้าพนักงานขนส่งตั้งแต่ระดับชำนาญงานขึ้นไปและนายช่างตรวจสภาพรถในสำนักงานขนส่งจังหวัด(๖) หัวหน้าสำนักงานขนส่งจังหวัดสาขาผู้ดำรงตำแหน่งเจ้าพนักงานขนส่งตั้งแต่ระดับชำนาญงานขึ้นไป และนายช่างตรวจสภาพรถในสำนักงานขนส่งจังหวัดสาขาข้อ ๓ บรรดาความผิดตามพระราชบัญญัติการขนส่งทางบกพ.ศ. ๒๕๒๒ และพระราชบัญญัติรถยนต์ พ.ศ. ๒๕๒๒ซึ่งมีโทษปรับสถานเดียวที่เกิดขึ้นในเขตกรุงเทพมหานครให้ข้าราชการผู้ดำรงตำแหน่งต่อไปนี้มีอำนาจเปรียบเทียบความผิดเฉพาะส่วนที่อยู่ในอำนาจหน้าที่ของตน(๑) ผู้อำนวยการสำนักมาตรฐานงานทะเบียนและภาษีรถหัวหน้าส่วนควบคุมบัญชีรถและเครื่องยนต์ ผู้ดำรงตำแหน่งนักวิชาการขนส่งและเจ้าพนักงานขนส่งตั้งแต่ระดับชำนาญงานขึ้นไปในส่วนควบคุมบัญชีรถและเครื่องยนต์สำนักมาตรฐานงานทะเบียนและภาษีรถ(๒) หัวหน้าส่วนประกอบการขนส่งสินค้าในสำนักการขนส่งสินค้าหัวหน้าส่วนการขนส่งผู้โดยสารประจำทาง หัวหน้าส่วนการขนส่งผู้โดยสารไม่ประจำทางในสำนักการขนส่งผู้โดยสาร ผู้ดำรงตำแหน่งนักวิชาการขนส่งและเจ้าพนักงานขนส่งตั้งแต่ระดับชำนาญงานขึ้นไป ในส่วนนั้น ๆข้อ ๔ บรรดาความผิดตามพระราชบัญญัติการขนส่งทางบกพ.ศ. ๒๕๒๒ และพระราชบัญญัติรถยนต์ พ.ศ. ๒๕๒๒ ซึ่งมีโทษปรับสถานเดียวที่เกิดขึ้นในบริเวณสถานีขนส่งสินค้าให้ข้าราชการผู้ดำรงตำแหน่งต่อไปนี้มีอำนาจเปรียบเทียบความผิด(๑) หัวหน้าส่วนสถานีขนส่งสินค้า และผู้ดำรงตำแหน่งนักวิชาการขนส่งในส่วนสถานีขนส่งสินค้าสำนักการขนส่งสินค้า(๒) เจ้าพนักงานขนส่งตั้งแต่ระดับชำนาญงานขึ้นไปซึ่งปฏิบัติหน้าที่ที่สถานีขนส่งสินค้าข้อ ๕ ข้าราชการผู้ดำรงตำแหน่งนักวิชาการขนส่งตามข้อ ๒ ข้อ ๓ และข้อ ๔ และผู้ดำรงตำแหน่งนายช่างตรวจสภาพรถตามข้อ ๒ต้องมิใช่ผู้ที่อยู่ในระหว่างทดลองปฏิบัติราชการตามกฎหมายว่าด้วยระเบียบข้าราชการพลเรือนประกาศณ วันที่ ๒๗ มีนาคม พ.ศ. ๒๕๕๗อัษฌไธค์รัตนดิลก ณ ภูเก็ตอธิบดีกรมการขนส่งทางบกปริยานุช/ผู้จัดทำ๒๑ เมษายน ๒๕๕๗โชติกานต์/ผู้ตรวจ๒๑ เมษายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๖๔ ง/หน้า ๒๗/๑๘ เมษายน ๒๕๕๗